Document ID: /roh_data/filtered/fineweb-2-filterrobots_roh.jsonl.gz/69256

Il venderdi saira ha la radunanza communala da Val approvà il quint annual per il 2018. Quel serra cun in surpli da las entradas da passa 1 milliun francs. Quai èn passa 700'000 francs dapli che budgetà. La raschun per quest resultat sajan entradas da taglia supplementaras. Las investiziuns bruttas han muntà l'onn passà a 3,4 milliuns francs.
Plinavant ha il suveran approvà ina contribuziun da 300'000 francs per il nov bajetg da la sennaria sco er in credit supplementar da 700'000 francs per in nov reservuar d'aua.
RR novitads 06:00